**Ученици Христови**

Христови ученици се другачије називају *– АПОСТОЛИ.* Реч апостол у буквалном преводу означава онога ко је послат. Христос је послао своје ученике у свет да шире Његово учење. У Новом Завету описан је Христов живот, поуке, речи, дела, чуда... Апостоли, као сведоци Христови, одлазе у свет, шире хришћанство, мисионаре и проповедају радосну вест о Христовом васкрсењу.

Постоји шири и ужи круг апостола. У ***ужем*** кругу апостола имамо ***дванаесторицу*** апостола и то: Симон Петар (име Петар значи камен), Андреј Првозвани, Јаков Заведејев, Јован, Филип, Вартоломеј, Тома, Матеј цариник, Јаков Алфејев, Тадеј, Симон Кананит, Матеј. Броју дванаесторице апостола прибројан је апостол Павле.

У ***ширем*** кругу апостола имамо ***седамдесеторицу*** апостола.

Апостоли, пре него што их је Христос изабрао, били су рибари на ГАЛИЛЕЈСКОМ МОРУ. Са Галилејског мора креће ширење Христове поруке. Апостоли су Христа називали учитељем, а Христос Апостоле пријатељима.

Апостоли су ширили вест о Божјем Царству, помагали су људима и лечили их. Основна Христова порука гласи: „Идите и научите све народе, крстећи их у име Оца и Сина и Светога Духа“ Мт.28.19-20.

**СО И СВЕТЛОСТ**

Христос нам је увек говорио да живимо онако како Бог жели од нас. Он стално наглашава да се кроз добре примере и цели свет мења на боље. Рекао је да су људи који следе Бога со и светлост свету: „Ви сте со земљи; ако со обљутави чиме ће се осолити?“ У Матејевом Јеванђељу 5,13 пише – Ви сте светлост свету; не може се град сакрити кад на гори стоји. Нити се гаси светиљка и ставља по суд него на свећњак, те светли свима који су у кући. Тако да се светло светлост ваша пред људима да виде ваша добра дела и прославе Оца вашега који је на небесима!!!